Hornnes kirke

Hornnes kirke (Hornnes kyrkje) er en åttekantet kirke fra 1828 på Hornnes i Evje og Hornnes kommune, Agder fylke.

Byggverket er i tre og har 300 plasser. Kirken har en sjelden innredning ved at prekestolen står midt i kortrappen foran alteret.

Adkomst til stedet er via Fv310 og Rv9 og er et landemerke mellom Rv 9 og Otra like sør for Dåsnes.

Planleggingen til ny kirke begynte i 1825 da presten sendte brev til biskopen med forslag vedlagt tegning. Det er uklart om denne tegningen ble brukt eller om det var departementet som sørget for tegning. Byggearbeidet begynte sommeren 1826. I byggekomiteen for den nye kirken satt blant annet den kjente haugianer og stortingsmann Olav Torgrimson Fennefoss. Sogneprest Poul Brodal Lassen (1795-1885) arbeidet sammen med haugianerne og endte opp med et enkelt åpent kirkerom med prekestolen i sentrum. Tegningen for Hornnes kirke ble utarbeidet etter Lars Larsen Forsæths tegning av Klæbu kirke fra 1790, men byggmester Leg Askildsen Hallingskaar fulgte ikke tegningen helt og bygget dels etter eget hode. Tårn og tak skal ikke ha vært godt nok og Anders Thorsen Syrtveit ble senere innleid for å gjøre utbedringer. Etter 1825 ble reist 10 åttekantkirker i de indre bygdene Agder, og Hornnes ble et forbilde for de andre kirkene. Blant annet er Årdal kirke (Bygland) oppført etter samme tegninger.

Inventar
Det eldste inventaret i kirken er nok døpefonten i kleberstein som står helt framme i koret og ikke er i bruk. Ingen vet hvor gammel den er, men etter inventarlistene har den ikke vært i bruk de siste 300 år. Den er fra den tiden barn ble dukket helt under i vannet. Døpefatet som nå brukes, er også over 300 år gammelt.

Referanser

Eksterne lenker 
 
 
  Kirker i Norge  (Kirchen in Norwegen)

Kirker i Evje og Hornnes
Kirker i Otredal prosti
Kulturminner i Evje og Hornnes
Setesdal
Oktogonale kirker i Norge
Norske kirker fra 1828